26 Désémber nyaéta poé ka-360 dina sataun (ka-361 dina taun kabisat) dina kalénder Gregorian, sésana 5 poé.

Kajadian
1776 – Perang Révolusioner Amérika: Dina Patempuran Trenton, Tentara Kontinéntal nyerang sarta hasil ngéléhkeun sagarnisun pasukan Hessian. 
1793 – Patempuran Wissembourg Kadua: Perancis ngéléhkeun Austria.
1805 – Austria jeung Perancis néken Pasini Pressburg, sawatara eusina nyaéta  Austria kaluar tina Koalisi Katilu sarta kudu nyérénkeun Italia jeung Bavaria ka Perancis.
1806 – Patempuran Pultusk jeung Golymin: Pasukan Rusia nahan serangan pasukan Perancis pimpinan Napoleon.
1862 – Panggedé-gedéna panggantungan massal dina sajarah Amérika lumangsung di Mankato, Minnesota, di mana 38 urang Indian nemasing pati.
1898 – Marie jeung Pierre Curie ngabéwarakeun isolasi radium.
1943 – Perang Dunia II: kapal perang Jérman Scharnhorst tilem di leupas basisir Bojong Kalér Norwégia sabada tempur ngalawan angkatan laut Inggris.
1944 – Perang Dunia II: Tentara Katilu George S. Patton mecahkeun pangepungan ka pasukan AS di Bastogne, Bélgia.
1972 – Perang Viétnam: Minangka bagéan tina Operasi Linebacker II, 120 pasawat pangebom Amérika B-52 Stratofortress nyerang Hanoi, kaasup 78 pasawat nu maresat ti Markas Angkatan Udara di Guam, pangedé-gedéna  serangan udara tunggal dina sajarah Komando Udara Strategis.
1991 – Majelis Tinggi Uni Soviét masamoan sarta sacara resmi ngabubarkeun Uni Soviét, mungkas Perang Tiis.
1994 – Opat pangbajak ti Kelompok Islam Basanjata ngarebut kontrol Pasawat Air France 8969. Nalika ngadarat di Marseille, pasukan Puilisi Nasional Perancis nyerang ka jero kapal sarta nelasan para pangbajak.
1999 – Badéy Lothar narajang Éropa Tengah, nelasan 137 jalma sarta ngabalukarkeun karugian karusakan sajumlah AS$ 1,3 Milyar..
2003 – Lini 6,6 Mw  ngeundeuk-ngeundeuk kidul wétaneun Iran ku Intensitas Mercalli maksimum IX (Heuras), ngakibatkeun leuwih ti 26.000 jalma palastra sarta 30.000 tatu.
2004 – Lini téktonik 9.0 skala Richter di kuloneun Sumatra ngabalukarkeun sunami nu nyaahan wewengkon (utamana basisir) Acéh jeung Sumatra Kalér, Muangtai, Malaysia, Sri Langka, India, sarta basisir wétan Afrika. Data samentara nunjukkeun yén korban nu perlaya alatan kajadian ieu nepi ka leuwih ti 150 réwu urang nu lolobana, Dalapan puluh rébuan ti wewengkon Acéh.
2019 – Samagaha panonpoé cingcin lumangsung di Indonésia, bisa katempo atra ti Kabupatén Siak jeung Kota Singkawang.

Nu babar 

 1893 – Mao Zedong, pulitisi China (td. 1976)
 1949 – José Ramos-Horta, présidén kadua Timor Wétan
 1950 – Raja Pervaiz Ashraf, PM Pakistan ka-17
 1963 – Lars Ulrich, pamaén dram Amérika kalahiran Dénmark (Metallica)
 1971 – Jared Leto, aktor jeung musisi Amérika
 1975 – Marcelo Ríos, pamaén ténes Chili
 1979 – Chris Daughtry, musisi Amérika
 1985 – Beth Behrs, artis Amérika
 1986 – Hugo Lloris, pamaén bola Perancis
 1986 – Kit Harington, aktor Inggris
 1990 – Aaron Ramsey, pamaén bola Wales
 1991 – Eden Sher, artis Amérika
 1994 – Souleymane Coulibaly, pamaén bola Pantéy Gading

Nu pupus 

 1972 – Harry S. Truman, présidén AS ka-33 (l. 1884)
 2006 – Gerald Ford, présidén AS ka-38 (l. 1913)

Poé peré / poé panginget-nginget 

 Boxing Day (poé peré sapoé sabada Natal, husus di Inggris Raya jeung di sababaraha nagara urut kolonina)

Tumbu luar 

Désémber